ועדת הכספים, כנסת 20, פרוטוקול מספר 309, 2016-03-14 13:20

משה גפני: אני עובר לסעיף האחרון בסדר היום, הצעת חוק ניירות ערך (תיקון מס' 59), התשע"ו-2016.

<שרה קנדלר: אנחנו מדברים כאן על נושא שיתוף הפעולה בין רשות ניירות ערך לרשויות ניירות ערך בעולם.

משה גפני: אני מציע שתקריאי סעיף-סעיף ותסבירי כל סעיף.

<שרה קנדלר: רוב הסעיפים הם בנושא שיתוף פעולה בין-לאומי וסעיף 1 ו-2 שהוספנו הם בנושא אחר, נושא של התקינה החשבונאית ואני אקריא.

<שרה קנדלר: תיקון סעיף 20 בחוק ניירות ערך, התשכ"ח-1968 (להלן – החוק העיקרי), בסעיף 20, בסופו יבוא: "(ג) שר האוצר, רשאי לקבוע הוראות שבהתקיימם תהיה הרשות רשאית לקבוע כללים לעניין יישום בתשקיף של תקנים ופרשנויות שאומצו על ידי הוועדה לתקני חשבונאות בין לאומיים International Accounting Standard Board (IASBׂ) (להלן – תקן דיווח כספי בין לאומי) טרם מועד תחילתו המחייב.

<שרה קנדלר: הוראות כאמור יפורסמו באתר הרשות והודעה על פרסומן ועל כל שינוי שלהן ומועד תחילתם תפורסם ברשומות".

מיקי רוזנטל: מה המשמעות של זה?

מיקי רוזנטל: נכון שעוד אין תקנות אבל המשמעות לחברות שמפרסמות תשקיפים, תהיה להם עוד עבודה?

<שרה קנדלר: לא.

<שרה קנדלר: אנחנו מדברים על כך שהחל מ-2008 תקני החשבונאים שמדווחים בהם בישראל הם תקני IFRS ומי שקובע אותם, זה ארגון התקינה הבין-לאומי, ה-IASB והם מוחלים אוטומטית.

<שרה קנדלר: כך נקבע בדין.

אראל מרגלית: זה לא היה IFRS?

<שרה קנדלר: לא.

<שרה קנדלר: כך זה מ-2008.

<שרה קנדלר: אני מסבירה עכשיו את התיקון.

<שרה קנדלר: כשהם מקבלים תקן חדש, הם קובעים מתי הוא ייכנס לתוקף ואז יש תקופת ביניים שהתקן עוד לא מחייב ובתקופה הזאת חברות בעצם יכולות להחליט בעצמן – זה המצב היום - האם להתחיל את זה עכשיו או לא.

<שרה קנדלר: זה מצב קצת בעייתי כי חברה יכולה להחליט, אם זאת דרך נוחה יותר להציג את הדברים או לא נוחה, לפי זה ואנחנו רוצים שיהיו כללים ברורים שיגידו מתי אפשר לעשות אימוץ מוקדם ומתי אי אפשר לעשות.

<שרה קנדלר: לכן אנחנו מסמיכים כאן את שר האוצר לקבוע תקנות שנבוא אתן בהמשך שיקבעו את הכללים מתי אפשר לבצע חברה ספציפית.

<ענת פילצר סומך: בשונה מכלל העולם.

<אילן פלטו: חד משמעית זאת החמרת רגולציה.

<שרה קנדלר: כך זה באירופה.

<אילן פלטו: אבל חד משמעית זאת החמרת רגולציה.

<אילן פלטו: את בעצמך אומרת שהיום החברה יכולה להחליט לבד.

<אילן פלטו: את אומרת שהיום החברה יכולה להחליט לבד אם היא מאמצת או לא.

<ענת פילצר סומך: את מקנה לרשות ניירות ערך הסמכה ברשות לקבוע מועד.

<שרה קנדלר: לקבוע בתקנות.

<ענת פילצר סומך: לקבוע בתקנות שיחילו באופן אלקטיבי.

<חנוך הגר: יהיו תקנות שיבואו לכאן.

<שרה קנדלר: ויאושרו כאן.

<שרה קנדלר: כרגע זאת רק הסמכה לתקנות.

<ענת פילצר סומך: זאת פלטפורמה.

<ענת פילצר סומך: למה לייצר אותה?

<שרה קנדלר: כדי שיהיה סדר בעניין הזה.

<ענת פילצר סומך: כדי שאפשר יהיה להקשות.

<שרה קנדלר: למה להקשות?

<ענת פילצר סומך: יש תקנים בינלאומיים.

<שרה קנדלר: הרי ציבור המשקיעים נסמך על אותם תשקיפים, על אותם דיווחים, ואנחנו רוצים שהם יהיו דיווחים בסטנדרטים.

<ענת פילצר סומך: בסטנדרטים בינלאומיים.

משה גפני: רגע.

משה גפני: אתם חוששים מהתקנות שייעשו?

<ענת פילצר סומך: ודאי.

<אילן פלטו: ברור.

משה גפני: אני מבקש שזה יהיה באישור ועדת הכספים.

<שרה קנדלר: זה באישור ועדת הכספים.

<חנוך הגר: לא.

<שרה קנדלר: בסדר.

<שרה קנדלר: זה יהיה באישור ועדת הכספים.

<שרה קנדלר: נוסיף את זה.

משה גפני: תוסיפו.

<שרה קנדלר: לדעתי זה קיים בכל התקנות.

<אילן פלטו: כבוד היושב ראש, היום המצב הוא שיש את ארגון התקינה הבינלאומי שהוא קובע.

<שרה קנדלר: נכון, אבל הוא גם קובע מועד כניסה לתוקף.

<שרה קנדלר: כאן מועד הכניסה לתוקף הוא לפני המועד.

<אילן פלטו: מועד הכניסה לתוקף הוא ב-2018 והיום החברה יכולה להחליט, אם היא רוצה לאמץ את זה ב-2017 או לחכות עד 2018.

<אילן פלטו: כאן בעצם הם פותחים את הפתח.

<אילן פלטו: נכון שזה יבוא לאישור ועדת הכספים אבל הם פותחים את הפתח שהם יוכלו לבוא ולהגיד לחברה, לא, אנחנו לא מסכימים ב-2017 אלא רק ב-2018.

<שרה קנדלר: נכון.

<אילן פלטו: הם פותחים את הפתח הזה.

<אילן פלטו: מדובר כאן בפתיחת פתח להחמרת רגולציה.

משה גפני: אנחנו כאן.

משה גפני: אין החמרה.

<אילן פלטו: זה בשלבים.

<אילן פלטו: ההחמרה היא בשלבים.

משה גפני: אין שלבים.

משה גפני: הם יבואו ויגידו שהם רוצים להחמיר, אנחנו נמצאים כאן.

משה גפני: אנחנו לא רוצים החמרות.

משה גפני: אתם תטענו את הטענות שלכם ואנחנו לא נאשר תקנות כאלה.

משה גפני: זה רשום בפרוטוקול שאמרתי את הדברים האלה.

<אילן פלטו: למה לייצר פלטפורמה כשאתה אומר מראש שאתה לא תאשר?

משה גפני: אבל זאת לא החמרה.

<חנוך הגר: התקנות לא סמויות.

<חנוך הגר: כבר היה דיון בתקנות.

<שרה קנדלר: הן נמצאות באתר שלנו.

<חנוך הגר: היה דיון בתקנות עם לשכת רואי חשבון.

<שרה קנדלר: התקנות עצמן פורסמו באתר להערות הציבור וקיבלנו הערות מלשכת רואי חשבון.

<שרה קנדלר: אתם לא הערתם.

<שרה קנדלר: דיברנו עם לשכת רואי חשבון אחרי שהיא העירה.

<ענת פילצר סומך: מתי פורסמו התקנות הספציפיות האלה?

<ענת פילצר סומך: הן חדשות יותר מיתר התקנות.

<שרה קנדלר: כן.

משה גפני: רבותיי, נמשיך הלאה.

<שרה קנדלר: התיקון הבא הוא אותו הדבר, רק בדיווח.

<שרה קנדלר: כאן זה היה תשקיף.

<שרה קנדלר: תיקון סעיף 36א בסעיף 36א לחוק העיקרי, בסופו יבוא: "(ו) שר האוצר, רשאי לקבוע הוראות שבהתקייים תהיה הרשות רשאית לקבוע כללים לעניין יישום תקן דיווח כספי בין לאומי כהגדרתו בסעיף 20(ג), טרם מועד תחילתו המחייב.

<שרה קנדלר: הוראות כאמור יפורסמו באתר הרשות והודעה על פרסומן ועל כל שינוי שלהן ומועד תחילתם תפורסם ברשומות".

<שרה קנדלר: תיקון סעיף 54יא1 בסעיף 54יא1 לחוק העיקרי, בסעיף קטן |(א) – בהגדרה "רשות חוץ", אחרי "במדינת חוץ" יבוא "ופיקוח על ביצועם".

<שרה קנדלר: בהגדרה "מזכר הבנה", בסופה יבוא "ובפיקוח על ביצועם".

<שרה קנדלר: בהגדרה "סיוע לרשויות חוץ", בסופה יבוא "ופיקוח על ביצועם".

<אייל לב ארי: תסבירי.

<שרה קנדלר: כמו שאמרתי, פרק ט'1 לחוק ניירות ערך כבר היום מסמיך את הרשות לחתום על הסכמי שיתופי פעולה עם רשויות ניירות ערך בעולם וזה קיים.

<שרה קנדלר: יש לנו עשרות הסכמי שיתופי פעולה כאלה, חוץ מארגון ה-יוסקו שהוא הארגון הבינלאומי שאנחנו חתומים על מזכר הבנה שלו.

<שרה קנדלר: היום החוק לא ברור בעניין כי הוא אומר שההסכמים, יכול להיות בנושא של ביצוע ואכיפה.

<שרה קנדלר: ואכן אנחנו רוצים להבהיר שביצוע כולל גם פיקוח.

<שרה קנדלר: אנחנו סבורים שזה נכון כבר עכשיו אבל רצינו להבהיר את הנושא כי היום אנחנו מדברים על שוק גלובלי.

<שרה קנדלר: בשנה שעברה הסדרנו למשל את חברות הדירוג, כל חברות הדירוג שפועלות הן בינלאומיות והן פועלות במקביל, שתי החברות שפועלות בארץ ובאירופה ובארצות הברית.

<שרה קנדלר: זאת כדי שנוכל לעשות שיתופי פעולה גם בנושאים פיקוחיים.

<שרה קנדלר: זאת מטרת התיקון הזה.

<ענת פילצר סומך: אפשר להבין לשונית מה ההבדל בין פיקוח, אכיפה וביצוע?

<ענת פילצר סומך: לצורך מה נדרש התיקון הזה?

<שרה קנדלר: אנחנו חושבים שבתוך ביצוע אפשר גם לפרש פיקוח.

<שרה קנדלר: ליתר ביטחון אנחנו כן מכניסים פיקוח.

<שרה קנדלר: אכיפה היא אכיפה ואני חושבת שזה ברור.

<שרה קנדלר: ביצוע ופיקוח, אנחנו חושבים שזה בא מאותו מקום.

<ענת פילצר סומך: כמו שאנחנו רואים את זה, זה מרחיב את היכולת של רשות ניירות ערך לייבא יכולת שלהם לפקח על חברות שלא נסחרות בארץ.

<שרה קנדלר: לא.

<שרה קנדלר: ממש לא.

<גבריאלה פיסמן: אני רוצה להסביר את ההבדל.

<גבריאלה פיסמן: סמכויות אכיפה בהגדרה הן סמכויות שמופעלות אגב חשד לביצוע עבירה.

<גבריאלה פיסמן: סמכויות פיקוח הן סמכויות רגולציה, סמכויות שגרתיות שמפעילה רשות ניירות ערך.

<גבריאלה פיסמן: ביצוע, זאת לא הגדרה שנמצאת בדרך כלל בחקיקה.

<גבריאלה פיסמן: לכן עד היום רשות ניירות ערך יכלה לתת לזה פרשנות, שזה כולל גם סמכויות פיקוח.

<גבריאלה פיסמן: החוק הזה, התיקון הזה נועד להבהיר שגם הפיקוח נכלל במסגרת שיתופי הפעולה הבינלאומיים.

<גבריאלה פיסמן: גם הסמכויות הפחותות בעצם, סמכויות שמידת הפוגענות שלהן היא פחותה מסמכויות האכיפה.

<ענת פילצר סומך: יש לי שאלה אליך.

<ענת פילצר סומך: חברה שנסחרת היום רק בבורסה בחוץ לארץ והיום לכאורה לא נמצאת תחת הפיקוח שלך, בפועל היום מה שאת בעצם אומרת זה שאת באמצעות ההסכם הזה מייבאת אותה - - -

<שרה קנדלר: לא.

<שרה קנדלר: ממש לא.

<שרה קנדלר: אם חברה נמצאת בארצות הברית ואני מקבלת בקשה לשיתוף פעולה ויש לי הסכם עם ארצות הברית - - -

<ענת פילצר סומך: את יכולה גם לייצא אותה לפי התקנות האלה.

<שרה קנדלר: לא.

<שרה קנדלר: מה פתאום?

<שרה קנדלר: אנחנו לא מפקחים על חברות שלא נסחרות בישראל.

<ענת פילצר סומך: תראי את הסעיף.

<שרה קנדלר: עוד לא הגענו לסעיף הזה.

<ענת פילצר סומך: לא משנה, אבל בגלובל.

<שרה קנדלר: אנחנו לא מבקשים סמכות פיקוח על חברות שלא נסחרות בישראל.

<ענת פילצר סומך: יושב ראש הרשות רשאי להורות על העברת ידיעה הנמצאת בידי הרשות לרשות חוץ, רק אם רשות החוץ לא הגישה בקשה לסיוע.

<שרה קנדלר: זה סיוע לרשות זרה.

<ענת פילצר סומך: אני יוזמת את זה מיוזמתי.

<שרה קנדלר: נכון אבל אני לא מפקחת בעצמי על החברה בחוץ לארץ.

<ענת פילצר סומך: למה לא?

<שרה קנדלר: אני מסייעת לרשות זרה.

<שרה קנדלר: כי אני רוצה גם הדדיות.

<שרה קנדלר: אני רוצה שהם ייתנו לנו מידע.

<ענת פילצר סומך: אני אומרת לרשות הזרה שאני יוזמת את הבדיקה מיוזמתי למרות שאת לא ביקשת אותה ממני.

<שרה קנדלר: לא.

<שרה קנדלר: את לא הבנת נכון.

<שרה קנדלר: אני יוזמת את מתן המידע.

<שרה קנדלר: אני לא יוזמת שום חקירה.

<שרה קנדלר: אני לא חוקרת בעצמי ואני לא עושה שום דבר.

<שרה קנדלר: אני רק מעבירה מידע.

<אילן פלטו: את יוזמת את מתן המידע ואז הרשות ההיא תבקש ממך שתחקרי ואז תחקרי.

<שרה קנדלר: לא.

<שרה קנדלר: אני לא אחקור.

<מאיה מרינוב שיפר: זאת לא חקירה.

<מאיה מרינוב שיפר: הרעיון כאן הוא שנניח שיש לי איזשהו מידע שאני סבורה שהוא יכול לסייע לרשות הזרה.

<מאיה מרינוב שיפר: אני לא יזמתי איזושהי חקירה.

<מאיה מרינוב שיפר: אני מעבירה לרשות מידע שאני חושבת שיכול לסייע.

<מאיה מרינוב שיפר: אגב, אנחנו מקבלים הרבה מאוד - - -

<ענת פילצר סומך: את עוטפת את זה בצלופן.

<מאיה מרינוב שיפר: אני מתארת לך את המצב העובדתי.

<שרה קנדלר: אנחנו לא מרחיבים את הסקופ של הפיקוח שלנו.

<ענת פילצר סומך: ודאי שכן.

<ענת פילצר סומך: את יוזמת תהליך שלא ניזום מבחוץ ואת מניעה אותו.

<ענת פילצר סומך: את מחילה על חברות שקודם לא יכולת להחיל עליהן.

<שרה קנדלר: לא.

<שרה קנדלר: זה לא נכון.

<שרה קנדלר: את נותנת פרשנות לא נכונה.

<ענת פילצר סומך: אז תורידי את הסעיף הזה.

<שרה קנדלר: זה לא קשור.

<שרה קנדלר: את מפרשת את הסעיף לא נכון.

<גבריאלה פיסמן: כשיש שיתופי פעולה בינלאומיים, שיתופי הפעולה האלה יכולים להיעשות ביוזמת אחד הצדדים.

<גבריאלה פיסמן: זה יכול להיות ביוזמת הצד שהפעיל את הסמכויות, שמנהל הליך או שמנהל רגולציה, וזה יכול להיות ביוזמה של האחר.

<ענת פילצר סומך: אבל עד היום זה לא היה כך.

<גבריאלה פיסמן: זה אותו הדבר.

<שרה קנדלר: זה אותו הדבר.

<ענת פילצר סומך: לא היה סעיף כזה.

<ענת פילצר סומך: אם אין כאן הרחבה, בואי נוריד את הסעיף.

<שרה קנדלר: את מדברת על סעיף שעוד לא הגענו אליו.

<ענת פילצר סומך: מה זה משנה?

<ענת פילצר סומך: הוא יידון בעוד כמה דקות.

משה גפני: זה משנה כי נגיע לסעיף הזה ואז נדבר עליו.

משה גפני: תמשיכי.

<שרה קנדלר: תיקון סעיף 54יא2 בסעיף 54יא2 לחוק העיקרי, בפסקה (2), אחרי "מופקדת על" יבוא "פיקוחם" ובסופה יבוא "או שהוא נוגע לפיקוח על ביצוע דיני ניירות ערך בידי רשות חוץ כאמור".

<שרה קנדלר: זאת אותה פרשנות.

<שרה קנדלר: שוב, הוספנו כאן את הנושא של הפיקוח.

<שרה קנדלר: תיקון סעיף 54יא4 בסעיף 54יא4 לחוק העיקרי, בסעיף קטן (א), אחרי "בסמכויות לפי סעיפים" יבוא "52מג", אחרי "ו-56ב עד 56ג1" יבוא "סעיף 43 לפקודת מעצר וחיפוש וסעיף 3 לחוק סדר הדין הפלילי (סמכויות אכיפה – נתוני תקשורת), התשס"ח-2007 (בסעיף זה – חוק נתוני תקשורת)", אחרי "56ב1 או 56ג1" יבוא "סעיף 43 לפקודת סדר הדין הפלילי או סעיף 3 לחוק נתוני תקשורת" ובסופו יבוא "והפעלת סמכויות לשם פיקוח תיעשה לפי סעיפים 56א, 56א1 או 56ו בלבד".

<שרה קנדלר: זה הסעיף הכי חשוב בתיקון הזה.

<שרה קנדלר: אנחנו כאן דווקא באים להקל.

<שרה קנדלר: אנחנו באים להוסיף סמכויות, בעיקר את הסמכות של הבירור המינהלי שהיום יש לנו לגבי עבירות שאנחנו חוקרים כאן בארץ ואין לנו את הסמכות הזאת לגבי חיקורי דין.

<שרה קנדלר: הסמכות היא פחות פוגענית מהסמכות של החקירה הפלילית ואנחנו מוסיפים אותה.

<שרה קנדלר: אנחנו גם מוסיפים את נושא נתוני תקשורת וסעיף 43 לפקודת מעצר וחיפוש.

<שרה קנדלר: כולן סמכויות שכבר יש לנו לגבי החקירות בארץ גם לחיקורי הדין.

<ענת פילצר סומך: אז איך זה לא החמרת רגולציה?

<ענת פילצר סומך: מה שאת בעצם אומרת, את לוקחת סמכויות שהיום לא היו קיימות לך ומרחיבה אותן.

<ערן שחם שביט: לא.

<ערן שחם שביט: אני אסביר.

<ערן שחם שביט: בשנת 2011 קיבלנו סמכות לביצוע בירור מינהלי בנוסף לסמכויות של האכיפה הפליליות שהיו קיימות.

<ענת פילצר סומך: אכיפה מינהלית.

<ערן שחם שביט: אכיפה מינהלית.

<ערן שחם שביט: כאשר יש לנו חיקורי דין נכנסים מרשויות זרות, החוק כרגע אומר שאנחנו מפעילים סמכויות פליליות.

<ערן שחם שביט: כרגע התיקון הזה מסדיר שאנחנו לא נהיה חייבים דווקא ללכת עם התותחים היותר כבדים אלא נוכל דווקא ללכת במידתיות, באיזון, ללכת עם כלים פחות חמורים כדי לסייע לרשויות זרות.

<ענת פילצר סומך: ואם אתה לא מסייע לרשות הזרה, מה קורה?

<ענת פילצר סומך: היא עושה את זה לבד.

<ערן שחם שביט: מה פתאום?

<ערן שחם שביט: קודם כל, אנחנו חייבים לסייע להם כי מדינת ישראל חתומה על ההסכמים האלה.

<ערן שחם שביט: כמו שהם עוזרים לי כשאני מבקש, כך אני חייב לעזור להן מבחינת יחסי החוץ של מדינת ישראל.

<ערן שחם שביט: אלה הסכמים שהמדינה חתמה.

<ערן שחם שביט: אני לא יכולה להגיד שאני לא רוצה.

<ענת פילצר סומך: אבל היו לך דרכים מסוימות בהן יכולת לעזור להן והיום אתה בעצם מרחיב את הדרכים האלה.

<ערן שחם שביט: לא.

<ערן שחם שביט: להפך.

<ערן שחם שביט: היום אני אומר שאני לא צריך להפעיל ארסנל כבד אלא די לי להפעיל ארסנל פחות כבד, יותר מאוזן.

<אילן פלטו: אני מצטער מאוד.

<אילן פלטו: פעם אחת כבר אכלנו את העניין הזה שאכיפה מינהלית הוא כלי יותר טוב עבור החברות מאשר האכיפה הפלילית וכדאי לנו לקחת אותו.

<אילן פלטו: בפועל מה שקרה מאז 2011 זה שהוא לא בא במקום האכיפה הפלילית אלא הוא בא בנוסף לאכיפה הפלילית.

<אילן פלטו: באותם מקרים שאתם לא יכולים להגיע לאכיפה הפלילית, אתם מפעילים את האכיפה המינהלית ואז בעצם החברות מצאו את עצמן לא עם פחות אכיפה אלא עם יותר אכיפה, ואכיפה מינהלית שהיא בעייתית עם כל דיני הראיות וכל מה שקשור מסביב לזה.

<ערן שחם שביט: אני חולק עליך מאוד.

<אילן פלטו: אני חולק עליך.

משה גפני: אני לא אוהב את הדיון הזה.

משה גפני: אתם הייתם צריכים לשבת אתם קודם.

<שרה קנדלר: זה מאוד מפליא.

<שרה קנדלר: זה היה באתר במשך חודשים רבים והם לא העירו הערות.

משה גפני: בואו נמקד היכן המחלוקת.

משה גפני: אני מבקש להמשיך.

משה גפני: נחזור להתמקדות במחלוקת ונראה מה עושים.

<שרה קנדלר: תיקון סעיף 54יא5 בסעיף 54יא5 לחוק העיקרי – בסעיף קטן (א), בסופו יבוא "(ובסעיף זה – ידיעה)".

<שרה קנדלר: בסעיף קטן (ב), במקום "או מסמך שהגיע לידיו מכוח הסמכה כאמור, או העתק מאושר או העתק צילומי מאושר שלו" יבוא "שהגיעה אליו מכוח הסמכה כאמור".

<שרה קנדלר: בסעיף קטן (ג), במקום "לא יועברו ידיעה מסמך או העתק" יבוא "לא תועבר ידיעה", במקום "הם ישמשו" יבוא "היא תשמש" ובמקום "נמסרו" תבוא "נמסרה".

<שרה קנדלר: אחרי סעיף קטן (ג) יבוא: "(ג1) יושב ראש הרשות רשאי לאשר לרשות החוץ להעביר ידיעה כאמור בסעיפים קטנים (א) ו-(ב) לשם ביצוע ואכיפה של דיני ניירות ערך ופיקוח על ביצועם, לרשות ממשלתית אחרת או לרשות שהוקמה מכוח הסכם בין מדינות ורשאי הוא להתנות העברת ידיעה כאמור בתנאים.

<שרה קנדלר: (ג2) על אף האמור בסעיף 54יא2(1), יושב ראש הרשות רשאי, מיוזמתו, להעביר לרשות חוץ ידיעה המצויה בידי הרשות".

<ענת פילצר סומך: זאת המחלוקת.

משה גפני: אני יודע.

משה גפני: זאת המחלוקת.

משה גפני: תמשיכי.

משה גפני: נחזור לזה.

<שרה קנדלר: תיקון סעיף 54יא6 בסעיף 54יא6 לחוק העיקרי, במקום "אשר נמנעה" יבוא "אשר מנועה או נמנעה".

משה גפני: מה זה מנועה?

<שרה קנדלר: זה סעיף ההדדיות.

<שרה קנדלר: זה סעיף מאוד חשוב.

<שרה קנדלר: הוא נמצא כבר היום בחוק ואנחנו רוצים שלא נצטרך לתת מידע למדינות שלא משתפות אתנו פעולה, בין אם היא נמנעה, יש לה סמכות והיא נמנעה, ובין שהיא מנועה על פי דין.

<שרה קנדלר: זאת אומרת, לא אכפת לנו למה היא לא משתפת פעולה, גם אנחנו לא משתפים פעולה.

<שרה קנדלר: תיקון סעיף 54יא8 בסעיף 54יא8 לחוק העיקרי, בפסקה (2), במקום "פעולת אכיפה" יבוא "פעולת פיקוח, ביצוע או אכיפה".

<שרה קנדלר: תיקון סעיף 54יא9 בסעיף 54יא9 לחוק העיקרי, בסעיף קטן (ב), אחרי "במדינות חוץ" יבוא "ופיקוח על ביצועם".

<שרה קנדלר: תיקון סעיף 56ב1 בסעיף 56ב1(א), בהגדרה "רכוש הקשור לעבירה", בסופה יבוא "לרבות רכוש בשווי רכוש הקשור לעבירה".

<שרה קנדלר: זה תיקון נוסף שלא קשור לשיתוף פעולה.

<ערן שחם שביט: סעיף 56ב1 עוסק בהקפאת רכוש לצורך חילוטו העתידי.

<ערן שחם שביט: כרגע ההגדרה מצומצמת לרכוש שקשור בעבירה.

<ערן שחם שביט: התיקון הזה מבקש לעשות זה להחיל את אותו עיקרון שקבוע בסעיף 21 לחוק איסור הלבנת הון שלא חל עלינו אלא חל רק על המשטרה ועל אנשי רשות המסים ולמעשה להקפיא רכוש גם בשווי רכוש שבוצעה בו עבירה.

<ערן שחם שביט: לשם הדוגמה, אם עבריין מבצע עבירת מידע פנים שהיא עבירת מקור ובאמצעות העבירה הזאת הוא מרוויח מאה אלף שקלים אבל כעבור יום שהוא מרוויח את מאה אלף השקלים, הוא קונה בזה ג'יפ, אני כיום לא יכול להקפיא לו את הרכוש שקשור בשווי העבירה אלא רק להקפיא לו מיד את מאה אלף השקלים עצמים.

<ערן שחם שביט: כמובן שהיום אנחנו מדברים על גלובליזציה ואנשים בצורה מאוד מהירה מבצעים פעולות הלבנת הון ולכן הסעיף הזה מקנה לי את היכולת להקפיא רכוש גם בשווי אותו רכוש שקשור בעבירה.

<ערן שחם שביט: זה תיקון מאוד מאוד טכני.

מיקי רוזנטל: לא, הוא לא טכני.

מיקי רוזנטל: הוא מהותי.

משה גפני: הוא מאוד מהותי.

משה גפני: אם הוא נתן את זה מתנה למישהו?

<ערן שחם שביט: זאת טעות שהוא לא היה מלכתחילה.

משה גפני: אם ההוא נתן את זה במתנה למישהו?

משה גפני: בכסף הזה הוא קנה ג'יפ ונתן אותו במתנה לנכד שלו.

משה גפני: אתה יכול לקחת את זה?

<ערן שחם שביט: אלה זכויות של צדי ג'.

<ערן שחם שביט: זה יותר מורכב.

<ערן שחם שביט: אני כן אוכל למשל להקפיא את הבית שלו או כל נכס בשווי אחר.

מיקי רוזנטל: אם גרושתו מתגוררת בבית - אני נותן לך דוגמאות מהחיים – אבל הבית רשום על שמו.

מיקי רוזנטל: הוא הגיע אתה להסכם והיא מתגוררת בבית עד שהילדים יצאו מהבית.

מיקי רוזנטל: אז רשות לניירות ערך יש סמכות כי היום המשטרה עושה את זה בעבירות מסוימות והם קודם כל מטילים צו עיקול על הבית וכולי ואפילו הייתה דרישה באחת מהדרישות שהוגשו לבתי המשפט שהגרושה תשלם דמי שכירות למדינה.

מיקי רוזנטל: עד כדי כך.

מיקי רוזנטל: אלה דברים מטורללים לגמרי.

<ערן שחם שביט: אני לא מכיר.

מיקי רוזנטל: אני מכיר.

<ערן שחם שביט: יש הליך בבית משפט.

<ערן שחם שביט: מתקיים הליך בפני שופט והשופט מחליט.

משה גפני: מה המצב החוקי היום לפני התיקון?

<ערן שחם שביט: היום בפועל אנחנו מסתייעים לצורך העניין טכנית במשטרה שהיא לא קשורה לתיק החקירה.

<ערן שחם שביט: אנחנו מבקשים שוטר שיבוא ויעשה את ההקפאה הזאת.

<ערן שחם שביט: יש לי כאן גם דוגמאות שעשינו לאחרונה בתיקים כי אנחנו צריכים גם להתמודד עם.

משה גפני: מה הבעיה בזה?

<ערן שחם שביט: קודם כל, למשטרה יש את אותן סמכויות שלנו אין ואנחנו חושבים שזה לא הגיוני שאני אייבא את המשטרה לצורך תיק חקירה.

משה גפני: כמה מקרים כאלה יש?

<ערן שחם שביט: לא מעט לאחרונה.

משה גפני: לא מעט, הכוונה עשרים, מאה, אלף?

משה גפני: כמה?

<ערן שחם שביט: סביב העשרים בשנה.

משה גפני: אני לא מציע לעשות את זה.

משה גפני: על עשרים מקרים אתה הופך את הרשות לניירות ערך גם למשטרה.

<שרה קנדלר: לא.

<שרה קנדלר: לרשות יש סמכויות חקירה.

משה גפני: אני לא אומר שלא אבל אתם מוסיפים עכשיו סמכות.

מיקי רוזנטל: זה לא שייך לחקירה.

מיקי רוזנטל: זה חילוט.

<ערן שחם שביט: הקפאה לצורכי חילוט עתידי.

<ערן שחם שביט: אבל זה חלק מהסמכויות.

<שרה קנדלר: לרשות לניירות ערך יש את כל הסמכויות.

<ערן שחם שביט: תזכור שאנחנו מחלקת חקירות עם סמכויות חקירה.

מיקי רוזנטל: מאה אחוזים, אנחנו גם לא רוצים להגביל את סמכויות החקירה.

מיקי רוזנטל: זה מעבר לסמכויות חקירה, אלה סמכויות לצורכי חילוט עתידי שאין להם שום קשר לחקירה.

מיקי רוזנטל: אתם עושים חקירה ואתם הולכים לבית משפט ובית המשפט מרשיע אדם.

מיקי רוזנטל: אפשר במסגרת הזאת לבקש כל מיני עונשים שיוטלו על האדם.

<ערן שחם שביט: אלה לא עונשים.

<ערן שחם שביט: זאת הקפאה לצורך חילוט.

<ערן שחם שביט: החילוט הוא רק בסוף ההליך.

מיקי רוזנטל: העניין הוא שבמשך חמש או שבע שנים של משפט, יש צדדים שלישיים שנפגעים באופן חמור כתוצאה מההסכמה הזאת.

<ערן שחם שביט: היום ההליכים המשפטיים הפליליים הם קצרים הרבה יותר, לאור העובדה שיש ערכאה ייחודית לניירות ערך בבית המשפט המחוזי בתל אביב.

<ערן שחם שביט: יש מחלקה ייחודית והזמנים הם קצרים לאין שיעור מהזמנים שבתיקים אחרים.

מיקי רוזנטל: אם אתה מערער לעליון, זה כבר לא כל כך קצר.

מיקי רוזנטל: בקיצור, אני נגד הסעיף הגורף הזה.

<ערן שחם שביט: אני חייב לומר שזה סעיף אלמנטרי.

<ערן שחם שביט: אנחנו כאן בתמיכת משרד המשפטים.

<ערן שחם שביט: להפך, לעשות את ההליך של לייבא את המשטרה לצורך הקפאה, זה הליך שהוא הרבה פחות נכון משפטית מאשר כן לקבל את הסמכות הזאת שהיא אלמנטרית ליחידת חקירה.

משה גפני: אתם אמורים להביא חוק יותר גדול של הרשות לניירות ערך.

<שרה קנדלר: בעתיד הקרוב?

משה גפני: כן.

<שרה קנדלר: הסדרת הבורסה למשל.

משה גפני: תשימו את זה בסעיף ההוא.

משה גפני: אני לא רוצה את זה כך.

משה גפני: זה נושא מהותי ואני לא רוצה שנקבל כאן החלטה.

משה גפני: יש לזה השלכות על צד ג'.

<שרה קנדלר: על אף שלחוקרי הרשות יש סמכויות חקירה על עבירות של הלבנת הון.

<שרה קנדלר: לא הגיוני שאנחנו יכולים לחקור את העבירות כמו המשטרה אבל אין לנו את כל הסמכויות.

משה גפני: עד היום זה כך.

מיקי רוזנטל: אנחנו לא רוצים לפגום ביכולת החקירה שלכם.

מיקי רוזנטל: אני מדבר אתך מניסיון חיים רב, מתלונות רבות שמגיעות סביב העניין הזה.

מיקי רוזנטל: היום הסמכויות של המשטרה הן באמת דרקוניות.

מיקי רוזנטל: קודם כל, מחלטים הכול ואתה הולך לבית משפט ואתה אומר שכל רכושו מחולט.

מיקי רוזנטל: למרות שהעבירה מייחסת לו סכום של שני מיליון שקלים, מחלטים את כל רכושו.

מיקי רוזנטל: זה צעד ראשון שעושים.

מיקי רוזנטל: אפילו לא יודעים וכבר מחלטים.

מיקי רוזנטל: עושים הרבה מאוד דברים באמצעות החוק הזה שהוא בעייתי גם במשטרה.

מיקי רוזנטל: אנחנו מדברים מניסיון.

משה גפני: אני לא יכול לרדת לסוף העניין.

משה גפני: זאת אומרת, אני מבין את מה שאתם מבקשים ויש בזה גם הגיון, אבל יש בזה גם בעיה מהותית.

משה גפני: כל הסעיפים האחרים הם סעיפים מובנים אבל לסעיף הזה יש השלכה מהותית.

<שרה קנדלר: בסדר.

<שרה קנדלר: אנחנו נביא את זה באחד החוקים.

משה גפני: אני רק מסביר.

משה גפני: זה לא שאני נגדכם.

מיקי רוזנטל: גם אני לא.

משה גפני: אני לא רוצה להחליט בעניין הזה בהחלטה כזאת בסוף היום כאשר רבים מחברי הכנסת לא .

משה גפני: נמצאים כאן.

משה גפני: זאת החלטה מהותית.

משה גפני: אני מציע שתורידו את זה מכאן ותעבירו את זה לחוק שאתם אמורים להביא, אז נקיים הדיון יותר לעומק.

<שרה קנדלר: בסדר.

<שרה קנדלר: אנחנו מורידים.

מיקי רוזנטל: הוא גם לא אימננטי לתוך החוק הזה.

<שרה קנדלר: לא, ממש לא.

מיקי רוזנטל: חיברתם אותו לכאן.

משה גפני: להוריד את זה מכאן ולהביא את זה, אם אתם רוצים, בחוק היותר גדול.

<שרה קנדלר: בסדר.

<שרה קנדלר: תיקון סעיף 65ה בסעיף 56ה לחוק העיקרי – האמור בו יסומן "א".

<שרה קנדלר: אחרי סעיף קטן (א) יבוא: "(ב) על אף הוראות סעיף קטן (א), רשאי יושב ראש הרשות לגלות ידיעה או להראות מסמך למפקח על הבנקים או לממונה כהגדרתם בסעיף 52סו(ד), ובלבד שנוכח כי הידיעה או המסמך מתבקשים לצורך מילוי תפקידם".

<שרה קנדלר: אני רוצה להוסיף כאן תוספת.

<שרה קנדלר: קיבלנו מאיגוד הבנקים אתמול בערב הערה: לא יגלה אדם ידיעה ולא יראה מסמך שנמסרו לו לפי הוראות סעיף זה.

<שרה קנדלר: בטעות זה נשמט מהנוסח.

<שרה קנדלר: בעצם זה שיתוף פעולה בין רגולטורים.

<שרה קנדלר: זה קיים אצל המפקח על הביטוח ואצל הבנקים.

<שרה קנדלר: התיקון האחרון הוא תיקון עקיף לחוק הייעוץ ולחוק השקעות משותפות.

<שרה קנדלר: תיקון טעות שעשינו במסגרת חוק אכיפה מינהלית.

<שרה קנדלר: תיקון חוק הסדרת העיסוק בייעוץ השקעות, בשיווק השקעות ובניהול תיקי השקעות בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, בסעיף 29(ג), המילים "לעניין עבירה" – יימחקו.

<שרה קנדלר: תיקון חוק השקעות משותפות בנאמנות בחוק השקעות משותפות בנאמנות, התשנ"ד-1994, בסעיף 97א(ג), המילים "לעניין עבירה" – יימחקו.

<ענת פילצר סומך: מה המשמעות?

<שרה קנדלר: המשמעות היא שחובת הסודיות שחלה על עובדי הרשות, בטעות כתוב שהיא רק לעניין עבירה וחובת הסודיות צריכה להיות באופן כללי לכל מידע שהגיע ולא רק לעניין עבירה.

<שרה קנדלר: תחילה תחילתו של חוק זה שלושים ימים מיום פרסומו.

משה גפני: עכשיו תגידו מה הוויכוח.

<שרה קנדלר: אם אני הבנתי, הוויכוח הוא לגבי סעיף קטן (ג2) בסעיף 54יא5, על העברת מידע יזומה.

משה גפני: פסקה (4).

<ענת פילצר סומך: נכון.

<ענת פילצר סומך: גם על היוזמה.

<שרה קנדלר: זאת היוזמה.

<ענת פילצר סומך: בעיקר זה.

<שרה קנדלר: אני רוצה להסביר כי אני חושבת שאתם לא הבנתם את הסעיף.

<שרה קנדלר: המטרה של הסעיף הזה.

<שרה קנדלר: אנחנו חתומים על הסכם ה-יוסקו שהוא ההסכם הבינלאומי של רשויות לניירות ערך בעולם ובו אנחנו מחויבים בין היתר לתת מידע גם מיוזמתנו.

<שרה קנדלר: זאת אומרת, לא לחכות שתהיה בקשה.

<שרה קנדלר: למשל אנחנו עושים חקירה על עבירה של שימוש במידע פנים, אנחנו מוצאים שעבירת השימוש במידע פנים נעשתה גם כאן וגם בצרפת, כדי שנוכל להביא לרשות לניירות ערך הצרפתית את המידע שמצאנו מיוזמתנו כי הם לא יודעים שהמידע הזה קיים.

<שרה קנדלר: זאת המטרה של הסעיף הזה.

<מאיה מרינוב שיפר: חשוב להדגיש שיש כאן את הנושא של הדדיות.

<מאיה מרינוב שיפר: באותה מידה שאנחנו מעבירים, אנחנו גם מקבלים הרבה מאוד מידעים שמסייעים לנו לבצע הליכים של אכיפה.

<מאיה מרינוב שיפר: יש כאן אלמנט מאוד משמעותי של הדדיות.

<ענת פילצר סומך: זאת אומרת, כרגע, היום, חברה שמבחינת

<ענת פילצר סומך: כם לא נלכדת ברשת הפיקוח של רשות ניירות ערך, היום אין לרשות ניירות ערך סמכות לחקור לגביה שום דבר.

<ענת פילצר סומך: לאחר התיקון הזה של סעיף (ג2) יהיה לה.

<שרה קנדלר: לא.

<ענת פילצר סומך: תנו לי לסיים ואז תתקנו אותי.

<ענת פילצר סומך: אני אשמח לגלות שאני טועה.

משה גפני: אני עוד לא הבנתי.

<אייל לב ארי: שרה, לא התקבלה בקשה.

<שרה קנדלר: לא התקבלה בקשה ואנחנו גילינו.

<שרה קנדלר: נתתי את הדוגמה לגבי עבירה של שימוש במידע פנים.

<שרה קנדלר: גילינו שיש שימוש במידע פנים, גם לגבי חברות הנסחרות בארץ ותוך כדי החקירה גילינו שהם גם עושים שימוש במידע פנים לגבי חברות שנסחרות בצרפת.

<שרה קנדלר: אנחנו רוצים שנוכל להעביר לידי הרשות הצרפתית את המידע.

<שרה קנדלר: מידע שיכול לעזור.

<שרה קנדלר: המטרה העיקרית שלנו היא הדדיות כי אנחנו רוצים שגם הם יוכלו להעביר אלינו.

<שרה קנדלר: גם אם הם יגלו עבירות שנעברו בישראל, הם יוכלו להעביר אלינו.

משה גפני: צרפת לא ביקשה שום דבר.

<שרה קנדלר: היא לא ביקשה.

<שרה קנדלר: היא לא יודעת שזה קיים.

משה גפני: צרפת לא ביקשה שום דבר ואתם עשיתם חקירה וגיליתם שיש בעיה גם בצרפת.

משה גפני: צרפת לא ביקשה.

משה גפני: הוא לא חשוד שם והכול בסדר.

<שרה קנדלר: אני לא יודעת אם הוא לא חשוד.

<שרה קנדלר: היא לא ביקשה מאתנו.

משה גפני: לא משנה.

משה גפני: היא לא ביקשה.

משה גפני: הוא ישראלי.

משה גפני: אנחנו מדברים על אחד שגר כאן.

<שרה קנדלר: שנמצא כאן.

<שרה קנדלר: אולי הוא זר.

<שרה קנדלר: אנחנו לא יודעים.

<שרה קנדלר: עבירה יכולה להיעשות כאן גם על ידי מי שהוא לא גר בישראל.

<ענת פילצר סומך: בגדול הוא ישראלי.

<ענת פילצר סומך: הרגולציה מבריחה חברות להיסחר בחוץ לארץ.

<שרה קנדלר: מה הקשר של הברחת חברות?

<ענת פילצר סומך: עכשיו יבריחו חברות גם מלהתאגד.

משה גפני: אני יכול לבקש ממך רשות לדבר?

משה גפני: מדובר על אזרח ישראלי שגר בארץ.

משה גפני: אלה רוב המקרים.

משה גפני: סביר להניח שברוב המקרים מדובר באזרח ישראלי.

משה גפני: הוא לא חייב להיות אבל ככל הנראה ברוב המקרים מדובר באזרח ישראלי.

משה גפני: חקרתם אותו והגעתם למסקנות שצריך כך או אחרת, לא חשוב מה.

משה גפני: התברר לכם בתוך כדי החקירה שיש לו גם בעיה עם צרפת.

משה גפני: צרפת לא מבקשת עליו שום דבר.

משה גפני: אין לו שום קשר לעניין הזה, הוא לא עבר שם עבירות, על כל פנים לא מה שידוע שם לרשות לניירות ערך בצרפת.

משה גפני: אתם בהתנדבות הולכים לצרפת ואומרים להם שידעו שהאיש הזה עשה עבירה בצרפת?

<שרה קנדלר: נכון.

משה גפני: למה?

משה גפני: למה אני צריך את זה?

<שרה קנדלר: כי אנחנו נורא רוצים שאם זה היה הפוך, הם ייתנו לנו את המידע.

<שרה קנדלר: אנחנו צריכים לשמור על תקינות שוק ההון בישראל.

משה גפני: אם הם מבקשים, אני מבין, אבל הם לא מבקשים.

<שרה קנדלר: אנחנו רוצים לשמור על אמינות השוק ולכן אנחנו צריכים לעשות חקירות.

משה גפני: אם הם מבקשים ואתם רוצים לשמור על התקינות ועל ההדדיות, בסדר.

משה גפני: אבל אם הם לא מבקשים, סתם בהתנדבות להעביר את המידע.

<שרה קנדלר: ההדדיות כאן היא לא מנויה בסעיף אבל יש כאן את תמונת המראה שאנחנו מקבלים גם היום הרבה מאוד מידעים מחוץ לארץ ביוזמתם.

<שרה קנדלר: נניח הם רואים שיש איזושהי תרמית במסחר, יש איזושהי חברה שרשומה למסחר והם רואים שיש תרמית, ואז הם פונים אלינו.

<שרה קנדלר: זה קורה היום.

משה גפני: אם הם פונים, זה בסדר.

<ענת פילצר סומך: ממילא, אם כך, את מקבלת.

<מאיה מרינוב שיפר: הם מעבירים לנו מידע.

<מאיה מרינוב שיפר: הם אומרים לנו, דעו לכם.

<מאיה מרינוב שיפר: אלה דברים שקורים היום.

משה גפני: בלי שאנחנו מבקשים.

<מאיה מרינוב שיפר: בלי שאנחנו מבקשים.

<ענת פילצר סומך: אבל גם בלי שאנחנו נותנים.

<מאיה מרינוב שיפר: כדי שאנחנו נוכל לקבל מידעים, ושוב, אלה דברים שקורים היום, אנחנו מצד שני גם צריכים להיות במצב שאנחנו מעבירים את המידעים האלה.

משה גפני: למה צרפת מעבירה לנו מידעים כשאנחנו לא מעבירים לה?

<ערן שחם שביט: אני אתן לאדוני דוגמה.

משה גפני: רגע, לפני דוגמאות, אני קודם רוצה תשובה.

משה גפני: למה הם מעבירים לנו כשאנחנו לא מעבירים להם?

<שרה קנדלר: כי הם מצפים שאולי נעביר להם.

<שרה קנדלר: שלח לחמך.

<ערן שחם שביט: קשה לענות על זה כי אני לא יודע מה הם חושבים אבל אני מניח שהם אומרים שאני בטוח שכאשר לישראלים יש מידע, הם בטוח מעבירים אלינו.

<ערן שחם שביט: הם חיים בתחושה הזאת.

משה גפני: מה זה הם חיים בתחושה?

משה גפני: במשך כל השנים אתם לא העברתם להם מידעים אם הם לא ביקשו.

<שרה קנדלר: נכון.

משה גפני: אז מה זה הם מחכים?

משה גפני: הם מחכים למשיח?

משה גפני: למה הם מחכים?

משה גפני: למה הם מעבירים לנו מידע?

<מאיה מרינוב שיפר: אם אנחנו מסתכלים על הסכמים שקיימים בעולם, זה סעיף שהוא מאוד סטנדרטי ומופיע בהסכמי שיתופי פעולה.

משה גפני: כל מדינות העולם מעבירות לנו מידעים אם יש עבירה בישראל אפילו שאתם לא מבקשים?

<שרה קנדלר: הן אמורות.

<שרה קנדלר: כן.

<מאיה מרינוב שיפר: זה מעוגן בהסכם ה-יוסקו.

משה גפני: אני מציע שלא נאשר את הסעיף הזה.

משה גפני: נקבל החלטה שאנחנו אמורים להעביר להם.

משה גפני: נמחק את הסעיף הזה ונגיד שאנחנו אמורים להעביר להם.

מיקי רוזנטל: זה מופיע בהסכם הבין-מדינתי כחובה?

<מאיה מרינוב שיפר: זה מופיע כך שהמדינות יעשו כמיטב יכולתן.

מיקי רוזנטל: מה זה כמיטב יכולתן?

מיקי רוזנטל: זאת בדיוק הבעיה.

משה גפני: נראה לי לא כל כך לעניין.

<מאיה מרינוב שיפר: למה?

<מאיה מרינוב שיפר: אתה רוצה שאני אקרא לך את הסעיף?

<מאיה מרינוב שיפר: זה סעיף שמופיע.

<מאיה מרינוב שיפר: אנחנו חתומים על הסכום ה-יוסקו שחתומות עליו עוד 108 מדינות אחרות.

<מאיה מרינוב שיפר: זה פוטנציאל קבלת מידע.

משה גפני: 108 המדינות מעבירות אלינו מידע?

<מאיה מרינוב שיפר: אני יכולה לתת לך דוגמאות לגבי מספר מדינות שהעבירו לנו מידע.

<מאיה מרינוב שיפר: יכול להיות של-108 המדינות אין מידע אבל אלה 108 מדינות שמהוות פוטנציאל לקבלת מידע.

<ענת פילצר סומך: אני מקווה שישראלים לא מבצעים עבירות ב-108 מדינות.

<מאיה מרינוב שיפר: אלה הסכמים קיימים.

<מאיה מרינוב שיפר: מעבר לזה, אם אתה מסתכל על הסכמים בילטרליים בין מדינתיים שיש, אז לארצות הברית יש את זה, לאנגליה יש את זה, לאוסטרליה יש את זה.

<מאיה מרינוב שיפר: זה משהו שהוא מאוד מקובל.

משה גפני: מה יש לארצות הברית?

<מאיה מרינוב שיפר: סעיפים כאלה בהסכמים.

<ענת פילצר סומך: זה מלשינון.

משה גפני: זה בהסכם אתנו?

<מאיה מרינוב שיפר: גם בהסכם אתנו, בהינתן שאנחנו צד להסכם ה-יוסקו וגם בהסכמים אחרים שיש להם.

משה גפני: לארצות הברית יש הסכם אתנו שאנחנו צריכים להעביר להם מידע?

<מאיה מרינוב שיפר: כן, כי אנחנו חתומים ביחד אתם על הסכם ה-יוסקו.

משה גפני: תעני לי במדויק.

משה גפני: יש לנו הסכם שמצד אחד חתומה ממשלת ארצות הברית ומצד שני חתומה ישראל?

משה גפני: ושם כתוב שאנחנו נעביר להם מידע אם יתברר שיש כאן משהו.

<מאיה מרינוב שיפר: ריזנבל אפורדס.

משה גפני: את יכולה להגיד לי גם בספרדית.

מיקי רוזנטל: זה לא מחייב.

<שרה קנדלר: זה ברור שאנחנו מוגבלים להוראות החוק.

משה גפני: יש סיבה שאתם לא מתחשבים בי?

משה גפני: תגידי לי.

משה גפני: שאלתי שאלה ואני רוצה תשובה.

משה גפני: אל תתחילי להקריא לי באנגלית.

משה גפני: האם יש הסכם שממשלת ארצות הברית חתומה בצד אחד וממשלת ישראל חתומה בצד השני שאם יש עבירה שנעברה כאן בניירות ערך על ידי אזרח אמריקאי, גם אם הרשות לניירות ערך בארצות הברית לא מבקשת, אתם מעבירים את המידע לשם?

<ענת פילצר סומך: לא.

מיקי רוזנטל: את לא עונה.

מיקי רוזנטל: היא עונה.

<מאיה מרינוב שיפר: אני עונה שבמסגרת ההסכמים שאנחנו חתומים עליהם עם 108 מדינות בעולם, ביניהן ארצות הברית ועוד מדינות רבות אחרות, אנחנו חתומים על סעיף שאומר שכל מדינה תעשה ריזנבל אפורדס.

משה גפני: אפשר באידיש?

<מאיה מרינוב שיפר: צר לי, אני לא דוברת אידיש.

<מאיה מרינוב שיפר: תעשה מאמצים סבירים.

משה גפני: מה תעשה המדינה?

<מאיה מרינוב שיפר: תעביר את המידע.

מיקי רוזנטל: מאמץ סביר.

<מאיה מרינוב שיפר: מאמצים סבירים כדי לשתף את אותו מידע.

מיקי רוזנטל: מאמץ סביר, זה תלוי ברצון הטוב.

<מאיה מרינוב שיפר: אנחנו מקבלים מידעים כאלה ואנחנו רוצים להיות בפוזיציה שאנחנו גם מעבירים אותם.

<מאיה מרינוב שיפר: זה סעיף שהוא באמת סטנדרטי והוא קיים היום בהסכם.

<ענת פילצר סומך: הוא לא קיים בהסכם.

<ענת פילצר סומך: הוא קיים ברמת מאמץ סביר.

<מאיה מרינוב שיפר: אמרתי.

מיקי רוזנטל: המדינה תעשה מאמץ סביר להעביר את המידע.

מיקי רוזנטל: זה לא מחייב.

מיקי רוזנטל: זה לא משהו שמחייב את המדינה.

<שרה קנדלר: זה לא הפרת ההסכם עם המדינה.

משה גפני: אנחנו נכתוב שעל אף האמור בסעיף זה וזה, יושב ראש הרשות רשאי מאמץ סביר להעביר לרשות חוץ ידיעה המצויה בידי הרשות.

משה גפני: זה מה שכתוב בהסכם וזה יהיה כתוב בחוק.

מיקי רוזנטל: גם עכשיו הוא רק רשאי.

מיקי רוזנטל: הוא לא חייב.

<ענת פילצר סומך: לשון האמנה, זאת לא ארצות הברית מצד אחד וישראל מצד שני.

משה גפני: אני הבנתי.

משה גפני: אמנם לא למדתי ליבה אבל הבנתי.

<ענת פילצר סומך: מה שבעצם נאמר שם שהרשות צריכה להפעיל מאמצים סבירים להעביר מידע.

משה גפני: כן.

משה גפני: הוא אמר לי.

משה גפני: הוא תירגם לי את זה מאנגלית.

<ענת פילצר סומך: מה שבעצם הם עושים, הם מייצרים עכשיו זכאות לפי חוק שלא נובעת מההסכם הבינלאומי שמאפשרת לרשות לעשות מה שלא הייתה יכולה עד היום, ולכן נדרש התיקון.

<ענת פילצר סומך: זה מאפשר ליזום את החקירה הזאת.

<ענת פילצר סומך: זה לא מאמץ סביר.

<מאיה מרינוב שיפר: זה לא ליזם חקירה.

<מאיה מרינוב שיפר: זה לא נכון.

<שרה קנדלר: זה לא ליזום חקירה.

<שרה קנדלר: זה להעביר מידע.

<ענת פילצר סומך: אני לא הפרעתי לכם.

<ענת פילצר סומך: תנו לי לסיים את הדברים.

<ענת פילצר סומך: זה לא מאמץ סביר.

<ענת פילצר סומך: זה להפעיל בצורה פרו-אקטיבית סמכות שעד היום לא הייתה נתונה בידי הרשות.

<מאיה מרינוב שיפר: אבל זה לא ליזום חקירה.

<ענת פילצר סומך: עובדה.

<מאיה מרינוב שיפר: לא.

<מאיה מרינוב שיפר: זאת לא עובדה.

<מאיה מרינוב שיפר: התיקון הזה הוא תיקון שנועד להבהיר מצב שאנחנו סבורים שקיים היום.

<מאיה מרינוב שיפר: שוב, אני אומרת שזה לא ליזום חקירה עבור רשות אחרת.

<ענת פילצר סומך: זה לא מאמץ סביר.

<מאיה מרינוב שיפר: שוב אני אסביר לך.

<מאיה מרינוב שיפר: מה שקורה בפועל זה שלא שרשות זרה פותחת במיוחד בשבילנו בחקירה ומעבירה לנו את המידעים.

<מאיה מרינוב שיפר: זה לא המצב.

<מאיה מרינוב שיפר: באופן אגבי הגיע אליה מידע שהיא חושבת שהוא רלוונטי לנו והיא מעבירה אותו אלינו את המידע הזה.

<מאיה מרינוב שיפר: גם אנחנו לא יוזמים חקירה.

<ענת פילצר סומך: עד היום את מקבלת את המידעים האלה בלי שעשית דבר וחצי דבר.

<ענת פילצר סומך: למה לשנות את הסטטוס קוו?

<ערן שחם שביט: זה במידע שמתקבל בארץ.

<ענת פילצר סומך: נכון.

<ענת פילצר סומך: העבירו לך את המידע הזה בלי שנתת עד היום דבר וחצי דבר.

<ענת פילצר סומך: למה לשנות?

<ענת פילצר סומך: למה להלשין?

<ערן שחם שביט: כי יש מחויבות מכוח הסכמים בינלאומיים.

<ענת פילצר סומך: אין בעיה.

<ענת פילצר סומך: אז פרשנות לגיטימית להסכם הזה, מבחינתי להפעיל מאמץ סביר זה לא ליזום חקירה.

<ערן שחם שביט: אבל זה לא קשור.

משה גפני: אנחנו לא הולכים לשבת כאן עד הערב.

משה גפני: משרד המשפטים, בבקשה.

<גבריאלה פיסמן: אני רוצה רק במשפט אחד להתייחס.

<גבריאלה פיסמן: יש כאן מקור הסמכה להעברת מידע יזומה של הרשות ברשות.

<גבריאלה פיסמן: הרשות לא חייבת להעביר מכוח הסעיף הזה, כפי שהוא נכתב, אלא היא רשאית בדיוק כפי שההסכם מחייב אותה.

<גבריאלה פיסמן: בהיעדר סעיף הסמכה כזה, יכולות לעלות שאלות בדבר מקור הסמכות של הרשות להעביר מידע למדינה זרה.

<ענת פילצר סומך: נכון מאוד.

<גבריאלה פיסמן: מאחר שהמדינה ורשות ניירות ערך כבר חתומים על עשרות הסכמים כאלה עם מדינות חוץ, צריך לייצר את הקונסטרוקציה שתאפשר את שיתוף הפעולה הזה.

<גבריאלה פיסמן: זה מה שהסעיף הזה אומר.

משה גפני: מה היה קורה אם היה כתוב בחוק יושב ראש הרשות רשאי מיוזמתו במאמץ סביר?

<שרה קנדלר: זה בסדר.

<ענת פילצר סומך: זה לא מקדם אותנו.

<אילן פלטו: זה לא מקדם.

<אילן פלטו: הוא יגיד תמיד שכל מה שעשיתי, זה מאמץ סביר וגמרנו.

<אילן פלטו: זה לא משנה שום דבר.

<ענת פילצר סומך: עצם הכתיבה של הסעיף בדיוק כמו שאמרה ידידתי ממשרד המשפטים, ממש כיוונה לדעתנו, מייצר סמכות שלא הייתה קיימת קודם.

<ענת פילצר סומך: בהחלט אני יכולה לעמוד בהסכמים בינלאומיים ולומר שאני היום בלא ליצור חקירה מיוזמתי עומדת במאמץ סביר לפי ההסכם הבינלאומי ולא מפירה אותו.

<ערן שחם שביט: אני רוצה לתקן משהו, ברשות אדוני.

<ערן שחם שביט: לא מדברים על ליזום חקירה.

<שרה קנדלר: על העברת מידע.

<ענת פילצר סומך: היינו הך.

משה גפני: מדובר על כך שאתם עושים חקירה והתברר לכם שהאיש עבר עבירת ניירות ערך בצרפת.

משה גפני: צרפת לא מבקשת שום דבר.

מיקי רוזנטל: מן הסתם היא לא יודעת על כך.

משה גפני: היא לא יודעת על כך והיא לא מבקשת ומעולם האיש הזה לא היה בצרפת, בנתונים האלה.

משה גפני: אתם מבקשים להעביר את המידע הזה לצרפת ושזה יהיה בחוק.

<ערן שחם שביט: נכון.

<ערן שחם שביט: אבל זה בהנחה שמתגלה בצורה אגבית, אגב ביצוע פעילות.

משה גפני: לא חשבתי אחרת.

משה גפני: למה אתה מוסיף את זה?

<ענת פילצר סומך: אתם יכולים גם ליזום חקירה.

<שרה קנדלר: לא.

<שרה קנדלר: מה פתאום?

<שרה קנדלר: אנחנו לא יוזמים חקירות.

משה גפני: למה הוויכוח הזה?

משה גפני: מה זה משנה?

מיקי רוזנטל: זה לא משנה.

משה גפני: השאלה אם אנחנו מסכימים לתת מידע לצרפת כשהאיש לא היה שם אף פעם בחקירה, לא נתבקשנו והאם זה התפקיד שלנו.

<חנוך הגר: לא.

<חנוך הגר: שאלה נוספת היא האם אנחנו רוצים לקבל מידע.

משה גפני: אתם מקבלים היום.

<חנוך הגר: להמשיך ולקבל מידע.

<חנוך הגר: אנחנו לא נמשיך לקבל מידע.

<מאיה מרינוב שיפר: ברגע שאנחנו לא נהיה מחויבים מהצד שלנו, הצדדים האחרים לא יהיו מחויבים.

<ענת פילצר סומך: מישהו העמיד סנקציה כזאת בפניך?

משה גפני: אני לא אוהב את זה.

משה גפני: אתם תצטרכו גם עם זה להמתין.

משה גפני: אני רוצה לחכות לראות מה אנחנו עושים.

<שרה קנדלר: נביא את זה כתיקון עקיף?

משה גפני: לא.

משה גפני: אני הולך לראות מה אנחנו עושים עם העניין הזה.

משה גפני: החוק הזה נמצא אצלנו על השולחן.

משה גפני: זה החוק הגדול שמדבר על כך שאנחנו מעבירים מידעים למדינות אחרות ופה הייתה סערה גדולה עם הדבר הזה.

<ענת פילצר סומך: כן.

<ענת פילצר סומך: אנחנו שותפים גם לזה.

משה גפני: זה הולך להיות עכשיו דיון קשה בעניין הזה.

משה גפני: אני לא שלם עם זה.

משה גפני: באמת.

משה גפני: קיבלתי הרבה פניות בעניין.

משה גפני: זה שאנחנו עושים חקירות, אנחנו מגלים את האנשים, זה בסדר גמור אבל למה צריך לתת מידע למדינות אחרות?

משה גפני: זה דיון שצריך להתקיים.

משה גפני: הוא נמצא על השולחן.

משה גפני: אם אכן אנחנו נאשר את הפתק"ה ככתבה וכלשונה, אתם תביאו את זה אתם תביאו את זה כתיקון.

<שרה קנדלר: בסדר.

משה גפני: זה דיון אמיתי שאני בכלל לא שלם אתו.

<שרה קנדלר: אנחנו מאשרים את החוק למעט (ג2) ולמעט סעיף 10.

<אייל לב ארי: יש עוד סעיף שנשאר פתוח.

<אייל לב ארי: נתוני התקשורת.

משה גפני: יש בעיה עם זה?

<שרה קנדלר: לא.

<שרה קנדלר: אין בעיה.

<שרה קנדלר: לא דילגנו על זה.

משה גפני: למעטי שני הסעיפים האלה.

<שרה קנדלר: אני רק רוצה להגיד לפרוטוקול כי הבטחתי את זה ללשכת רואי חשבון שאנחנו לא משנים את הסטטוס קוו לגבי הפיקוח על רואי החשבון.

<שרה קנדלר: מה שהיה, הוא שיהיה.

<שרה קנדלר: התיקון הזה לא משנה את המצב.

משה גפני: נאמר לפרוטוקול.

משה גפני: תודה רבה.

משה גפני: מי בעד אישור הצעת חוק ניירות ערך (תיקון מס' 59), התשע"ו-2016 למעט שני הסעיפים שהזכרנו והאמירה של גברת קנדלר לגבי רואי החשבון?

משה גפני: מי נגד?

משה גפני: בעד הצעת החוק – פה אחד

משה גפני: ההצעה אושרה פה אחד והיא מועברת לקריאה שנייה ושלישית.

משה גפני: תודה רבה.

משה גפני: הישיבה נעולה.